Ѽпресвѣ́тліи свѣти́льницы цр҃кве хрс̑то́вы, васі́ліе, григо́ріе и іѡа́нне, свѣ́томъ правосла́вныхъ догма́тѡвъ вся̂ концы̀ землѝ ѡзари́вши и мече́мъ сло́ва бж҃ія ху́льныхъ смущє́нія и шата̂нія єресе́й угаси́вшіи!́дающе къ ва́шему милосе́рдію, съ вѣ́рою и любо́вію изъ̑ глубины̀ душѝ вопіе́мъ:предстоя́ще прс̑то́лу прест҃ы́я, єдиносу́щныя, животворя́щія и нераздѣ́льныя тро̑цы, за ню́же сло́вомъ, писа́ніемъ и житіе́мъ до́брѣ подвиза́стеся и ду́шы своя̂ полага́сте, всегда̀ моли́теся є́й, да укрѣпи́тъ и ны̀ въ правосла́віи и єдиномы́сліи, и непоколеби́мѣмъ да́же до сме́рти исповѣ́даніи вѣ́ры хрс̑то́вы, и во вседуше́внѣмъ послуша́ніи єгѡ̀ цр҃кви ст҃ѣ́й:да препоя́шетъ ны̀ съ высоты̀ си́лою на вся̂ неви̂димыя и ви̂димыя врагѝ на́шя:да соблюде́тъ цр҃ковь свою̀ незы́блему ѿ невѣ́рія, суевѣ́рія, єресе́й и раско́ла:да да́руетъ бл҃гочести́вѣйшему, самодержа́внѣйшему, вели́кому госуда́рю на́шему, імпера́тору нікола́ю алеѯа́ндровичу здра́віе, долгоде́нствіе и во все́мъ бл҃го́е поспѣше́ніе:па́стырємъ на́шымъ да пода́стъ духо́вное трезве́ніе и ре́вность ѡ сп҃се́ніи пасо́мыхъ, прави́телємъ су́дъ и пра́вду, во́инѡмъ терпѣ́ніе, му́жество и ѡдолѣ́ніе на врагѝ, си̂рымъ и вдови́цамъ заступле́ніе, боля́щымъ исцѣле́ніе, ю́нымъ бл҃го́е въ вѣ́рѣ возраста́ніе, ста́рцємъ утѣше́ніе, ѡби̂димымъ заступле́ніе, и всѣ̂мъ вся̂ ко вре́меннѣй и вѣ́чнѣй жи́зни потрє́бная, я́кѡ да въ ми́рѣ и покая́ніи, жела́ніемъ сп҃се́нія горя́ще, гдс̑еви рабо́тающе, до́брымъ по́двигомъ подвиза́ющеся, тече́ніе на́ше сконча́емъ и сподо́бимся въ нбс̑нѣмъ црс̑твіи ку́пнѡ съ ва́ми всегда̀ пѣ́ти и сла́вити прест҃о́е и великолѣ́пое и́мя ѻц҃а̀ и сн҃а и ст҃а́гѡ дх҃а во вѣ́ки вѣкѡ́въ